ཆུ་བོ་གངྒཱ་ནི་བོད་ལྗོངས་མངའ་རིས་སྤུ་ཧྲེང་ཕྱོགས་ནས་ཤར་ཕྱོགས་སུ་རྒྱ་གར་བྱང་རྒྱུད་འཕྲེད་གཏུབ་ཀྱིས་བྷང་ག་ལའི་རྒྱ་མཚོར་འབབ་ཅིང་།ཁྱོན་བསྡོམས་རིང་ཚད་ལ་སྤྱི་ལེ་ཉིས་སྟོང་བདུན་བརྒྱ་ཡོད་པ་དང་ཨེ་ཤ་ཡའི་ཆུ་བོ་ཆེ་ཤོས་ཀྱི་གྲས་ཤིག་ཡིན།རིག་བྱེད་ཀྱི་གཏམ་རྒྱུད་དུ་འདི་ཉིད་ལྷ་མོ་ཞིག་ཡིན་པར་བཤད་ཡོད་ཅིང་།བྲམ་ཟེའི་ཆོས་ལུགས་པ་རྣམས་ཀྱིས་རྩ་ཆེར་བརྩི་བ་ཡིན།སི་ཏུའི་དྲི་བྲལ་ཤེལ་གྱི་མེ་ལོང་ལས་གངས་ཏི་སེ་ཆུ་མིག་མཐོང་གྲོལ་ཞེས་པ་འདི་གངྒཱའི་ཕུག་ཡིན་གསུངས་པ་སོགས་བོད་ཀྱི་ཡིག་ཆ་ཕལ་ཆེ་བ་དང༌།རྒྱ་གར་རིག་བྱེད་པའི་གཞུང་ལའང་གངས་ཏི་སེ་ལས་གངྒཱ་བྱུང་བར་བཤད་ཡོད།རྗེ་ཙོང་ཁ་པའི་དྲ་བ།